cyanic-selkie/wikianc huggingface dataset:
Fordøyelsessystem
Tynntarmen
Fra cellevegene i tynntarmen skilles det ut enzymer som fullfører nedbrytningen av næringsstoffer, som i denne delen av tarmen blir så små at de kan absorberes. Den foldede slimhinnen i tynntarmen er besatt med millioner av små utvekster som kalles tarmtotter (villi). Tarmtottene suger opp næringsstoffene og overfører disse til cellene i kroppen via blod- og lymfekarnettet.
Tolvfingertarmen, leveren, galleblæra og bukspyttkjertelen
Tolvfingertarmen kan sies å være et blande- og nøytraliseringspunkt øverst i tynntarmen. Nedbrytningen av fett begynner i denne delen av tarmen, mens nedbrytningen av karbohydrater og proteiner fortsetter her. Når den nå tyntflytende næringsblandingen forlater magesekken kommer den først inn i tolvfingertarmen, der den først blir tilsatt bukspytt fra buksypyttskjertelen via bukspyttkanalen. Dette skjer gjennom at kroppen sender ut signalstoffer (hormoner) til bukspyttkjertlen, som så tømmer sitt produkt i tolvfingertarmen.
Bukspyttet er sterkt basisk bikarbonat som nøytraliserer den sure magesaften, som ellers ville kunnet skade tarmen. Bukspyttet inneholder dessuten ulike basiske enzymer. Trypsiner som spalter proteiner til aminosyrer, amylase som spalter polysakkarider og disakkarider til monosakkarider, og lipase som spalter fett til alkoholen glyserol og fettsyrer.
I samme punkt i tolvfingertarmen blir også galle tilført via gallekanalen fra galleblæra. Gallen lages i leveren som overfører den til lagring i galleblæra. Der blir gallen konsentrert og overført til tolvfingertarmen etter behov. Også dette skjer gjennom at kroppen sender ut signalstoffer (hormoner) til galleblæra, som så tømmer produktet sitt i tolvfingertarmen.
Gallen hjelper til med å spalte fett og finfordeler det, slik at enzymene som spalter fettet får maksimale arbeidsvilkår.
Jejunum og ileum
Jejunum utgjør ca. 2,5-4 meter av tynntarmen hos mennesket og følger direkte etter den 25–30 cm lange tolvfingertarmen. Størstedelen av den kjemisk fordøyelsen og absorpsjonen skjer her, selv om absorpsjon skjer i hele tarmen. Slimhinnefoldene er størst og mest tallrike i jejunum og forsvinner omtrent i nedre del av ileum.
Ileum utgjør ca. 1,5-2 meter av tynntarmen hos mennesket og følger etter jejunum. Den ender opp i ileocøkalklaffen, koblingspunktet mellom tynntarmen og tykktarmen.
Ca. 95% av mage-tarminnhold blir absorbert i tynntarmen. Innholdet i tarmen beveger seg gjennom den med såkalt kontraksjon, en rytmisk sammentrekning og avslapning som etterfølges av nye. Innholdet flyttes på denne måten både fram og tilbake i tarmen (mange ganger), samtidig som det sakte presses framover. Tarmens bevegelser er også kjent som motilitet. Når mesteparten av tarminnholdet er absorbert, erstattes segmenteringsbevegelsene av svake peristaltiske bevegelser som fører til at tarminnholdet føres ganske langsomt videre.
Tykktarmen
Tykktarmen består av de fire delene colon ascendens (første del, den oppadstigende tykktarmen), colon transversum (andre del, den tverrgående tykktarmen), colon descendens (tredje del, den nedadgående tykktarmen) og colon sigmoideum (siste del, den S-formede tykktarmen). Hos mennesket utgjør denne tarmen ca. 1-1,5 meter.
Bevegelsen i tykktarmen ligner på tynntarmens, men er mye langsommere. Det er individuell variasjon mellom mennesker, men innholdet kan oppholde seg i tykktarmen i opp mot 18-24 timer. Hos dyr er variasjonen enda større. Hos mennesker opptrer den gastrokoliske refleks gjerne 3-4 ganger om dagen, ofte i forbindelse med måltider, og utløser kraftige kontraksjoner der 20–30 cm lange segmenter av tarmen trekker seg sammen og presser innholdet framover mot endetarmen. Refleksen igangsetter ved at utvidelse av magesekken og tolvfingertarmen utløser lange reflekser som påvirker tykktarmen.
I tykktarmen absorberes størstedelen av væsken fra fordøyelseskanalen. Den tar også opp salter. Fordi tykktarmen er forholdsvis rolig gjennom store deler av døgnet, spesielt når man sover, skaper miljøet grobunn for bakterier, for det meste såkalte kolibakterier. Kolibakteriene produserer K-vitamin og B-vitaminer som også absorberes fra tarmen.
Endetarmen og endetarmsåpningen
Tarmen bøyer seg nedenfor halebeinet før den går over i den trangere analkanalen (canalis analis), som gjerne er ca. 4 cm lang. Analkanalen har to kraftige lukkemuskler ved endetarmsåpningen (anus). Den indre analringmuskelen tilsvarer det indre sirkulære laget av glatt muskulatur i fordøyelseskanalen. Den ytre analringmuskelen er en viljestyrt tverrstripet muskel. Kanalen gjennomborer bekkenbunnen og åpner seg på overflaten gjennom endetarmsåpningen (anus).
Sykdommer
De fleste sykdommer i fordøyelsessystemet vedrører bare en del av systemet. Eksempelvis sykdommer i spiserøret, i magesekken, i tolvfingertarmen, i tynntarmen, i tykktarmen, i leveren, i galleveiene, i bukspyttkjertelen.
Bakterieflora og tarmgass
Hos arter som har en bakterieflora som er spesialisert på et stabilt kosthold vil variasjon i koste føre til at bakteriene i tarmkanalen forsøker å omstille seg. I denne prosessen danner bakteriene såkalt tarmgass (flatus), som for det meste består av luft og metan, men også andre er ubehagelige gasser. Når tarmgassen slippes ut gjennom endetarmsåpningen kalles det flatulens. I ekstreme tilfeller kan slik gassdannelse føre til diaré og påfølgende dehydrering hos dyr med stabile forventninger til kostholdet. I verste fall kan dyr også dø av det, men det er kanskje mer typisk at dyr som trenger et stabilt kosthold og ikke får det, yter mindre og plager sine omgivelser med en ubehagelig odør (duftmolekyler) som de fleste mennesker ikke regner som passende innendørs.
Et typisk eksempel er hunder som får middagsrester og godbiter som hundens bakterieflora ikke er innrettet på å takle. Bakteriene i tarmkanalen svarer (forsvarer seg) med å lage tarmgass (til å begynne med) og skape diaré og permanente skader på slimhinnene i mer alvorlig tilfeller. Tarmgass reduserer dessuten opptaket av næringsstoffer fra tarmkanalen. Dette er også årsaken til at man skal bruke litt tid når man bytter fôrtype/fôrmerke til et kjæledyr. Hos mange dyr kan det faktisk ta opp mot 2-3 måneder for bakteriefloraen å fullstendig tilpasse seg til et nytt kosthold.
Hos mennesker dannes tarmgass som regel når man spiser tungtfordøyelige karbohydrater (kostfiber). Pasienter med funksjonelle tilstander retinerer (holder tilbake) mye gass i tarmene og overreagerer på distensjonen (utspilingen av tarmen). Ved inflammatorisk tarmsykdom kan det være toksisk (giftig) sulfidgass som bryter ned mucosabarrieren (slimhinnebarrieren) slik at slimhinnen ikke lenger greier å holde bakteriefloraen i tarmlumen (tarmens innside, tarmrommet) tilbake.
Svovelforbindelsene lukter kanskje verst, omtrent som råtne egg. I tarmen lages det spesielt mye svovel når den fordøyer mat med mye fett (eksempelvis eggeplommer). Skatol lukter ikke særlig godt det heller, og det dannes når visse proteiner spaltes i tarmen. Indol dannes også når mat blir fordøyd, men det lukter ikke like ille. Rent indol som blir tynnet ut, lukter faktisk så godt at det kan brukes som parfyme. Dessverre er «blomsterduften» fra indol ikke særlig framtredende ved flatulens.
Nydam Mose
Nydam Mose på 12 hektar, som ligger ved Øster Sottrup i Sottrup Sogn på Sundeved ved Sønderborg i Danmark, var opprinnelig den innerste delen av en vik ut til Als Sund. Myrområdet ligger i en tunneldal. I det meste av hulen finnes nå eng eller myr, samt en innsjø, Sandbjerg Mølledam, helt ute ved Als Sund.
Nydam Mose er en offermyr som har rommet og stadig inneholder mange oldsaker fra store våpenofringer i jernalderen. Det er funnet tre båter, men kun i Nydamskipet er det bevart mange våpen og flere andre gjenstander.
Gruveindustrien i Sauerland
Gruveindustrien i Sauerland omfatter utvinning av både jernholdige og ikke-jernholdige metaller som grunnlaget for den økonomiske utviklingen i det historiske landskapet og fjellregionen Sauerland i Tyskland. I snevrere geografisk forstand var denne industrien konsentrert innenfor det såkalte «Kölniske Sauerland», og var aktiv fra den førindustrielle tiden frem til tidlig på 1900-tallet. Gruvedriften i Sauerland går tilbake til antikken. Fra antikken frem til middelalderen var det utvinning av bly og kobber som stod i fokus. Utvinning av jern kom i forgrunnen i tidlig moderne tid. Gruvedriften hadde en stor oppblomstring på 1500-tallet, hvoretter aktiviteten dabbet av og den fikk et variabelt omfang. På bakgrunn av den industrielle revolusjon opplevde gruvedriften et nytt, midlertidig oppsving på 1800-tallet. Ved slutten av århundret ble jernmalmgruvene stort sett nedlagt, men noen var fortsatt i drift til tidlig på 1900-tallet. Idag er regionens gruveindustrielle fortid et reisemål for besøkende turister, og i de senere årene er det også blitt igangsatt en historisk forskning på regionens «glemte gruver».
No Way Out
No Way Out har flere betydninger:
Ludvig Karstens vei (Oslo)
Ludvig Karstens vei (1–17, 4–14) er en vei på Karihaugen i bydel Alna i Oslo. Den går som blindvei sørvestover fra Henrik Sørensens vei.
Veien fikk navn i 1968 etter maleren Ludvig Karsten. I området er også en rekke andre veier med navn etter norske malere.
Bebyggelsen er OBOS-blokker fra første halvdel av 1970-årene i Karihaugen borettslag.
Denver Nuggets
Denver Nuggets er et amerikansk basketballag som spiller i ligaen NBA. Laget holder til i Denver i Colorado og spiller hjemmekampene i Pepsi Center.
Spillerstall
''Sist oppdatert 15. januar 2015''
Skipsfjord landskapsvernområde
Skipsfjord landskapsvernområde ligger i Karlsøy kommune i Troms. Landskapsvernområdet har plantelivsfredning og ble opprettet i 1978. Det er på 54,1 km² landareal og 10,7 km² sjøareal.
Svein Håvarstein
Svein Magnus Håvarstein (født 28. desember 1942 på Rennesøy, død 18. januar 2013 samme sted) var en norsk billedhugger og billedkunstner.
Skipsfjord landskapsvernområde
Formålet med vernet er å «bevare et vakkert naturområde med kulturlandskap som er typisk for de ytre kyststrøkene i Troms med et upåvirket vassdrag, vitenskapelig interessante geologiske forekomster og et karakteristisk og til dels rikt plante- og dyreliv.» Verneområdet omfatter Skipsfjorden innenfor en linje mellom Skotallneset og Kvalkjeften, samt Skipsfjorddalen og den delen av fjellene på Vanna som har avrenning til Skipsfjord.
Svein Håvarstein
Håvarstein studerte kunst på Statens kunstakademi 1961-1965, under professor Per Palle Storm. Han hospiterte som grafiker på Kunst og håndverksskolen under Chrix Dahl.
For det meste arbeidet Håvarstein med skulptur, men laget også grafikk og bokillustrasjoner. Han debuterte på Vestlandsutstillingen i 1963 og på Høstutstillingen i 1968. I 1967 hadde han sin første separatutstilling, i Brynes Kunstforening.
Skipsfjord landskapsvernområde
Skipsfjorddalen har et relativt flatt terreng med rike moltemyrer. Dalen er også kjent som et godt område for rypejakt. Gjennom dalen renner den lakseførende Skipsfjordelva. På strandflata innerst i fjorden ligger tre fraflyttede gårder: Røyrnes ligger lengst vest, ved munningen av elva ligger Skipsfjord, og nord for denne igjen ligger Nygård. Gårdene har ikke vært i drift siden 1967, og benyttes i dag til fritidsformål. Det finnes også et antall hytter av nyere dato i området.
Svein Håvarstein
Håvarstein er representert i Nasjonalmuseet for kunst, arkitektur og design med landskaps-raderinger. Han er også representert i Haugesund Billedgalleri, og er innkjøpt av Norsk kulturråd. Et hovedverk er fiskerimonumentet i Vardø, reist i 1989 til 200-årsjubileet for byen.
Skipsfjord landskapsvernområde
Det ble i 2004 registrert til sammen 72 fuglearter og 12 arter pattedyr i Skipsfjord landskapsvernområde, og 13 av fugleartene og et av pattedyrene (oter) har rødlistestatus.
Svein Håvarstein
Kommunevåpenet til Rennesøy kommune ble utformet av Håvarstein og godkjent i statsråd i 1981. Han har utførte også kunstnerisk tilpasning av kommunevåpenet i Hjelmeland kommune.
I 1983 fikk Håvarstein Stavanger Aftenblads kulturpris. Han var bosatt på Rennesøy.
John Andersson
John Andersson var en svensk fotballspiller. Andersson, som var forsvarsspiller, spilte 43 kamper og scoret elleve mål for Malmö FF i Allsvenskan fra 1934 til 1940.
Broumov
Broumov er en tsjekkisk by som ligger nord i landet nær grensen til Polen. Den har cirka 8 000 innbyggere. Byen ligger i regionen Hradec Králové.
Anthony Dang Mingyan
Anthony Dang Mingyan (født 12. juli 1967 i Folkerepublikken Kina) er katolsk biskop av erkebispedømmet Xi'an i provinsen Shaanxi i Folkerepublikken Kina.
Prest
Han ble født som den åttende av ni barn i en katolsk familie. Han begynte på presteseminar i Xi'an i 1985 men tok videre teologisk utdannelse ved seminaret ved Sheshan ved Shanghai, og ble presteviet i 1991.
Før sin bispevielse var han sogneprest i St. Antonius kirke, fire km vest for katedralen i Xi'an, helt siden den ble åpnet i 2003.
Biskop
Han ble bispeviet den 26. juli 2005 og ble hjelpebiskop/koadjutor av Xi'an.
Samme høst, da erkebiskopen var alvorlig kreftsyk, var det biskop Dang som måtte håndtere et alvorlig sammenstøt i november da bøller på oppdrag fra lokalregjeringen gikk løs på 200 nonner som beskyttet en skole som kirken eide og drev. Flere av søstrene måtte bringes til sykehus med alvorlige skader. Saken vakte internasjonal oppsikt, og biskop Dang klarte å bilegge det hele slik at skolen ble beholdt (skjønt eiendommen betalt for av kirken for annen gang) og erstatninger ble utbetalt.
Etter erkebiskop Anthony Li Duans død i mai 2006 overtok biskop Dang som ordinarius.
Episkopalgenealogi
Hans episkopalgenealogi er:
Juridisk person
Juridisk person er en juridisk betegnelse på et rettssubjekt som ikke er en fysisk person og som opptrer utad som en enhet. En juridisk person har kapasitet til å inngå avtaler som om de var en fysisk person (juridisk person til en annen juridisk person, eller legal-legal).
Eksempler på juridiske personer er
Preston Manor
Preston Manor eller kun Preston er områder rundt Preston Road undergrunnsstasjon i distriktet Brent i nordvestlige London. Det utgjør deler av nordlige Wembley. I området er det en park i middel størrelse som heter Preston Park. Preston Manor School ligger også i omårdet.
Den frie bonden (yeoman) John Lyon, grunnleggeren av guttekostskolen Harrow School i 1572, var fra Preston.
Mabel Besant-Scott
Mabel Emily Besant-Scott (født 28. august 1870 i Leckhampton, Gloucestershire, død 22. mai 1952) var en engelsk teosof, frimurer og rosenkorser.
Mabel var datter av Annie Besant og Frank Besant. Hun hadde en eldre bror ved navn Arthur Besant.
I 1892 giftet hun seg i Marylebone, London, med journalisten Ernest Scott. En uke etter bryllupet emigrerte paret til Australia og bosatte seg i Jolimont. Scott, som da hadde tatt samme etternavn som sin kone: Besant-Scott. Han arbeidet en tid som journalist for the Herald.
Ernest Besant-Scott ble arrestert og dømt til flere års fengsel for seksuell omgang med en 10 år gammel gutt. Mabel fikk innvilget skilsmisse.
Etter skilsmissen returnerte hun til England. En kort periode hjalp hun Annie Besant i driften av både Teosofisk Samfunn og frimurerordenen «Le Droit Humain». Etter morens død ble hun i en kort periode overhode for British Federation of Co-Freemasonry.
Uskela
Uskela er en tidligere kommune i det finske landskapet Egentliga Finland. Kommunen hadde innbyggere i 1963. Uskela var en finskspråklig kommune.
thumb|left|250px|Uskela gamle kirke I 1967 ble Uskela kommune slått sammen med Salo.
Joakim Haeggman
Joakim Haeggman (født 28. august 1969) er en svensk profesjonell golfspiller på Europatouren.
Haeggman ble født i Kalmar og begynte å spille golf i seksårsalderen. Som 16-åring hadde han 0 i handicap. Han ble profesjonell i 1989 og året etter ble han kåret til årets nykommer på Europatouren. Han vant sin første profesjonelle turnering i 1993 i Spanish Open. Dette året kom han blant de ti beste i 10 av 17 turneringer, og som resultat av dette ble han den første svenske golfspilleren til å delta i Ryder Cup.
Ingebrigt
Ingebrigt er en norsk variant av det tyske mannsnavnet Engelbrecht som har opprinnelse i den gammelhøytyske etniske betegnelsen angil, «angler» (som senere ble assosiert med «engel»), og gammelhøytyske berath, «skinnende, berømt». Navnet Ingebrigt kan også ha opprinnelse i tyske Ingobert, som kan relateres til gudenavnet Ing.
Utbredelse
Ingebrigt var et populært navn på norske guttebarn på 1700-tallet og begynnelsen av 1800-tallet.
1. klasse kanonbåt
Etter at treskipene hadde fått sin dødsdom etter den amerikanske borgerkrig og Slaget på Hamton Roads i 1864, måtte man finne en måte å erstatte de tidligere fregatter og korvetter på. Man prøvde først med monitorer, men denne fartøyklassen kunne ikke erstatte de sjøgående skipene. Løsningen ble kanonbåter – sjøgående skip med kraftige kanoner som kunne ta opp kampen med større skip.
Det viste seg etterhvert at selv ikke disse skipene var gode nok, og panserskip måtte til. Norges første panserskip, Tordenskjold-klassen, ble bestilt i 1895.
Kanonbåtene av 1. klasse var også armert med torpedoer, som var en temmelig ny oppfinnelse. Besetningen varierte fra 90-130 mann, men fartøyene var ganske ulike. Grunnen til dette var at de ble bygget med såpass store mellomrom, og at teknologien og kravene til et moderne krigsskip endret seg ganske radikalt mellom hver gang man bestilte et nytt skip. De ble drevet fremover av dampmaskiner, og for eksempel «Sleipner» hadde en fart på 12,7 knop.
Småting
«Småting» er en norsk popsang som vant Melodi Grand Prix 1972, og som var Norges bidrag til Eurovision Song Contest samme år. Melodi og tekst er skrevet av Kåre Grøttum og Ivar Børsum, og sangen framføres av Grethe Kausland og Benny Borg. I den internasjonale finalen ble sangen nummer 14 av 18.
Melodi Grand Prix
Sangen var en av fem som ble plukket ut til den norske finalen på NRK Marienlyst lørdag 19. februar 1972. Den ble framført av Hanne Krogh med lite orkester, og med duoen Grethe Kausland og Benny Borg med Kringkastingsorkestret. En jury på 14 personer kåret sangen til vinner, og dermed fikk Småting representere Norge i den internasjonale finalen i Edinburgh.
Dette var første gang en utlending deltok for Norge, siden Benny Borg er svensk.
Eurovision Song Contest
Sangen ble fremført som sjette bidrag om kvelden 25. mars 1972 etter Storbritannias The New Seekers med «Beg, Steal or Borrow» og før Portugals Carlos Mendes med «A festa da vida».
Om sangen
Sangen er en ballade, hvor duoen sammenlikner menneskelivets store suksesser («arve et slott, lande på månen») med småting, slik som å se på solnedgangen, som de synger er høyere opplevelser.
Sangen ble utgitt av Grethe Kausland og Benny Borg på singelen Triola TN 627 i 1972.
Oftalmoskop
Et oftalmoskop er et medisinsk instrument som ved hjelp av en lyskilde blir brukt til å undersøke øyet. Det ble oppfunnet av Hermann von Helmholtz i 1851. Det er et helt vesentlig hjelpemiddel for at en skal kunne undersøke øyets netthinne (lat. retina), glasslegemet (lat. corpus vitreum) og øyets linse (lat. lens crystallina).
Undersøkelse av øyet med dette instrumentet kalles oftalmoskopi. Instrumentet leveres ofte sammen med et otoskop, et instrument for undersøkelse av ørene, da det samme håndtaket kan benyttes for, og være strømforsyning for begge disse instrumentene. Undersøkeren ser inn i oftalmoskopet og rett inn i pasientens øye på kort hold.
I oftalmoskopet kan lysstyrken, formen og fargen på lysstrålen varieres, og det kan settes inn ulike fargefiltre for at man lettere skal kunne vurdere spesielle tilstander i øyet. Det sitter et prisme som sender lys rett inn i pasientens øye. Det er også valgmulighet mellom mange linser som gir mulighet for å stille skarpt ved å korrigere brytning i linsene i øynene til pasient og undersøker, slik at undersøkeren ser skarpt strukturene på pasientens netthinne.
Dersom man hos pasienter finner hevelse (ødem) omkring synsnerven, papilleødem, tyder dette på økt trykk i kraniet. Dette kan skyldes høyt blodtrykk (hypertensjon), hydrocephalus, hjernesvulst, eller en rekke andre tilstander. Ved grønn stær (glaukom) er synsnervens innmunning uthulet (konkav), eller excavert, som er den medisinske betegnelsen. Katarakt (Grå stær) viser seg som mørke eller gråaktige flekker (fortettinger) forskjellige steder på øyets linse.
For pasienter med diabetes mellitus anbefaler man regelmessig oftalmoskopi (halvårlig, årlig eller annet hvert år) for å se etter tegn til om sykdommen har påvirket netthinnen (diabetisk retinopati). Skader på synet ved denne tilstanden kan forhindres ved behandling med laser dersom den blir oppdaget i tide.
Ved høyt blodtrykk som har påvirket blodårer i netthinnen, kan disse synlige forandringene i blodårene i netthinnen være tilsvarende endringene i årene i hjernen, og altså si noe om tilstanden (atheromatose, arteriosklerose, åreforkalkning).
Statsadvokat
En statsadvokat er en tittel brukt i flere land om en embedsmann innen påtalemyndigheten, dvs. en jurist, hvis arbeidsoppgave er å føre de mest alvorlige straffesaker på vegne av den offentlige påtalemyndighet, dvs. være aktor. I Danmark og Norge er påtalemyndigheten integrert i politiet, og statsadvokatene er overordnet politiet i påtalespørsmål og kan gi pålegg til politiet om gjennomføring av etterforskning.
Man finner tittelen statsadvokat brukt i Danmark og Norge, og den tilsvarende tittelen Staatsanwalt brukt på tysk. Statsadvokat brukes også som oversettelse av lignende titler i andre systemer, f.eks. district attorney i USA.
Norge
I Norge har en statsadvokat juridisk embedseksamen eller mastergrad i rettsvitenskap, og normalt minst ti års arbeidserfaring etter fullført utdannelse, gjerne som advokat/advokatfullmektig, politijurist (politifullmektig, politiadvokat) eller dommer/dommerfullmektig.
Statsadvokatene er underlagt Riksadvokaten og overordnet påtalemyndigheten innen politiet. De regionale statsadvokatembetene blir alle ledet av en førstestatsadvokat. I tillegg til titlene statsadvokat og førstestatsadvokat, finnes i straffeprosessloven titlene riksadvokatfullmektig, statsadvokatfullmektig og hjelpestatsadvokat. De to siste titlene blir i dag ikke brukt.
I Norge har hver statsadvokat sitt eget embete som er tilknyttet et av ti regionale eller én nasjonalt embete som igjen er underlagt Riksadvokaten. Statsadvokatembetene er overordnet påtalemyndighetens tjenestemenn i politiet, hvorav de fleste har tittel politiadvokat eller politifullmektig. Den høyere påtalemyndighet er en fellesbetegnelse på alle statsadvokatembetene, Økokrim og Riksadvokaten.
En statsadvokat representerer påtalemyndigheten. Hovedregelen er at de prosederer saker med strafferamme over 6 år. Statsadvokatene prosederer også jevnlig for Norges Høyesterett.
Chlumec nad Cidlinou
Chlumec nad Cidlinou er en tsjekkisk by som ligger i de sentrale delene av landet. Den har cirka 5 000 innbyggere. Byen ligger i regionen Hradec Králové.
Elskede kjøtere
Elskede kjøtere er en meksikansk dramafilm fra 2000 i regi av Alejandro González Iñárritu. Filmen var regissørens debutfilm.
Handling
Filmen handler om mennesker med forskjellige tilknytninger til hunder. I Mexico by møter vi Octavio (Gael García Bernal). Han forelsker seg i sin brors kone Susana mens broren raner apoteker og banker. For å skaffe de pengene de trenger for å rømme sammen lar han hunden sin Cofi delta i hundekamper. Det er kamper med høy innsats. Men det er ikke alle som liker at hans hund vinner og det får dramatiske følger både for han og hans hund.
Vevd inn i hendelsene møter vi en eldre mann med en broket fortid og utkomme som leiemorder. I et dramatisk høydepunkt møter vi alle på en gang.
Tolkning
Slik spinner regissøren tre historier inn i hverandre. Elskede kjøtere er full av doble bunner, full av symbolikk – og den er slett ingen hyllest til menn. Filmen viser oss hvordan tilfeldigheter styrer våre skjebner, og at det kanskje tross alt er noe i at hunden er menneskets beste venn, men at det er vi mennesker som oppfører oss som kjøtere som glefser og biter når vi er truet, og som vil hverandre vondt når vi ikke får det som vi vil.
Thee Oh Sees
Thee Oh Sees (før The Ohsees, OCS, Orange County Sound, Orinoka Crash Suite) begynte som en mulighet for John Dwyer (Coachwhips, Pink and Brown, Landed, Yikes, Burmese, The Hospitals, Zeigenbock Kopf) til å gi ut sine instrumentale og eksperimentale hjemmeinnspillinger. I løpet av flere album utviklet det seg til et skikkelig band.
Den første utgivelsen som et skikkelig band kom den 8. april 2008 med The Master's Bedroom is Worth Spending a Night In, som møtte delt kritikk. Mens Pitchfork gav albumet 7.3/10, gav PopMatters albumet kun 3/10.
Bandets neste album, Warm Slime skal gis ut den 11. mai 2010 via In The Red.
Queensbury (London)
Queensbury er et område i den sørøstlige delen av distriktet Harrow i nordvestlige London.
Stedet betjenes av Queensbury undergrunnsstasjon, som også er sentrum i området. Queensbury eksisterte ikke som et eget område før åpningen av Stanmore-linjen som en del av Metropolitan line in 1932, overført til Bakerloo-linjen i 1939 og til Jubilee-linjen i 1979. Stasjonen ble åpnet den 16. desember 1934. Navnet Queensbury ble valgt for å være tilpasset nabolaget Kingsbury, og har intet historisk grunnlag. Navnet ble valgt via en aviskonkurranse.
NRK Østafjells
NRK Østafjells var NRKs distriktskontor for Buskerud, Telemark og Vestfold.
Hovedkontoret lå i Porsgrunn, hvor fylkessendingene for Telemark ble produsert. Fylkessendingene for Buskerud ble sendt fra Drammen. Fylkessendingene for Vestfold ble produsert i Tønsberg. I tillegg var det lokalkontorer i Kongsberg, Seljord, og Ål i Hallingdal.
Distriktskontoret produserte daglig tolv timer distriktsradio (i NRK P1), ca. 15 minutter distriktsfjernsyn (i NRK1), en nyhets- og aktualitetstjeneste på internett, og en regional nyhetstjeneste på nettfjernsyn. NRK Østafjells var også leverandør av innslag og programmer for NRKs rikssendinger i radio og fjernsyn.
Distriktskontoret hadde nesten 100 ansatte.
Forandringer 2020
Da Buskerud, Akershus og Østfold slo seg sammen gikk Buskerud inn i NRK Oslo og Viken. For Telemark og Vestfold se NRK Vestfold og Telemark
Beth Heiden
Elizabeth Lee «Beth» Heiden (født 27. september 1959 i Madison, Wisconsin) er en amerikansk tidligere skøyteløper og syklist. I 1979 ble hun allroundverdensmester etter å ha vunnet samtlige fire distanser. Under OL 1980 i Lake Placid vant hun bronse på 3 000 meter. Gullmedaljen gikk til Bjørg Eva Jensen, som dermed besørget Norges eneste gullmedalje i disse vinterlekene. De løp sammen i første par på denne distansen. Heiden var regnet som Jensens største utfordrer til gullet på 3000 meter.
Som syklist vant Beth Heiden verdensmesterskapet i landeveisritt i 1980. Beth Heiden er en yngre søster til den mer kjente skøyteløperen Eric Heiden og mor til skiskytter og tidligere langrennsløper Joanne Reid.
Luftfartsveien (Oslo)
Luftfartsveien (2–18; ingen oddetallsadresser) er en vei på Hovseter i bydel Vestre Aker i Oslo. Det er en blindvei på nordsiden av Stasjonsveien.
Navnet ble vedtatt i 1954. I området finnes også flere andre veier med navn knyttet til luftfart, da Luftforsvarets boligbyggelag stod bak utbyggingen i området i 1949–52.
NRK Nordland
NRK Nordland er NRKs distriktskontor i Nordland.
NRK Nordland har som alle andre distriktskontorer, distriktssendinger på NRK P1 fra 06:00 til 09:00 og fra 14:00 til 17:00, og distriktsnyheter på NRK1 og i NRK TV fra 19:45 til 20:00 og 22:55 til 23:00.
Hovedkontoret i Bodø lå tidligere i Jernbaneveien, men NRK Nordland flyttet september 2019 inn i nybygde Bodø 360 i Dronningens gate. Musiker Halvdan Sivertsen og Kringkastingsorkesteret åpnet de nye lokalene
Distriktsredaktører i NRK Nordland
2002-2017: Tone Kunst
2017-2020: Eivind Undrum Jacobsen
2021-d.d.: Vibeke Madsen
Humanistisk verdenskongress
Humanistisk verdenskongress er en internasjonal kongress som arrangeres av International Humanist and Ethical Union (IHEU) hvert tredje år på forskjellige steder i verden. Hver kongress arrangeres med en medlemsorganisasjon som vertskap, sammen med IHEUs Executive Committee. Den neste verdenskongressen, ''Den 18. humanistiske verdenskongress – Humanism and Peace'', ble arrangert av Human-Etisk Forbund (HEF), i Oslo 12. – 14. august 2011. Kongressens hovedtema er Humanisme og Fred.
Formålet med kongressen er å samle humanister fra hele verden til å diskutere felles problemstillinger, utveksle erfaringer og å bli bedre kjent. HEF har vært vertskap for tre verdenskongresser tidligere, i henholdsvis 1962, 1986 og 2011. De siste kongressene ble arrangert i Washington DC, USA (2008), Oslo, Norge (2011) og Oxford, Storbritannia (2014). IHEU inviterer sine medlemsorganisasjoner til å søke om å bli vertskap for kongressene. HEFs hovedstyre vedtok å søke for 2011, og på IHEUs generalforsamling sommeren 2007 ble det vedtatt å legge kongressen i 2011 til Norge, i konkurranse med flere andre søkere.
Idéfagskolen
Idéfagskolen er en fagskole for design og kommunikasjon i Tønsberg kommune, på øya Nøtterøy. Siden høsten 2016 har den vært en del av Treider Fagskoler med studielinjene Interiørdesign, Mediedesign (tidligere Grafisk design og Mediedesign), TV-produksjon, Lydproduksjon, Visual Merchandising (tidligere Dekorasjon), 3D-animasjon, 3D-design, Foto og Manus og tekst for TV. Skolen har rundt 150 studenter. Lars Øygard har vært rektor siden 1994.
Historikk
Idéfagskolen AS ble opprettet med dekorasjonslinje og TV-fotograflinje i 1990 av dekoratøren Odd Harald Bekkevold, Skolen hadde da et tjuetalls studenter og skulle gi næringslivet dyktige medarbeidere via et intensivt og praktisk år. I 1992 fikk Idéfagskolen linje for grafisk design, og ble dataverktøyskolen. I 1994 kom linja for lydteknikere. I 1998 overtok skolen det 1800 kvadratmeter store Tybring Gjedde-bygget på Ramdal utenfor Tønsberg og fikk sin egen multimedialinje. I 2005 ble studietilbudet utvidet med fagene Foto og Manus og tekst for TV.
Cecilie Benedicte Isern
Cecilie Benedicte Isern (født 18. november 1988) er en norsk friidrettsutøver, som representerer klubben IK Tjalve. Hun konkurrerer i sprint og mellomdistanseløp.
Resultater
Ved NM i friidrett innendørs 2011 fikk hun bronse på 800 meter, bak Irene Høvik Helgesen og Frida Thorsås. Hun deltok også på 1000 meter stafett ved NM i friidrett 2011, for Tjalve, men de endte på sjetteplass.
Vellore (distrikt)
Vellore (tamilsk: வேலூர் மாவட்டம் ) er et distrikt i den indiske delstaten Tamil Nadu. Distriktets hovedstad er Vellore.
Demografi
Ved folketellingen i 2011 var det 3,928,106 innbyggere i distriktet, mot 3,477,317 i 2001. Den urbane befolkningen utgjør 43,13 % av befolkningen.
Barn i alderen 0 til 6 år utgjorde 10,35 % i 2011 mot 12,43 % i 2001. Antallet jenter i den alderen per tusen gutter er 944 i 2011 mot 943 i 2001.
Taluker
I Tamil Nadu er taluk det tredje administrative nivået, under staten og distriktene. Vellore distrikt har 9 taluker.
Æskulapsnok
Æskulapsnok (vitenskapelig navn Zamenis longissimus, tidligere Elaphe longissima) er en europeisk slangeart. Den tilhører snokene og er ikke giftig.
Den blir opptil 200 cm lang, men er som regel kortere enn 140 cm. Den er en stor og slank slange med et ganske smalt, lite markert hode og runde pupiller. Voksne individer er ensfarget gråbrune, olivenbrune eller brune. Buken er gul- eller hvitaktig. Æskulapsnoken trives på tørre steder som i åpen skog, buskmark og åkerkanter, men også i ruiner og steinmurer.
Den er dagaktiv og er svært dyktig til å klatre i trær. Føden blir ofte kvalt på kvelerslangevis og består mest av små pattedyr, men også firfisler og fugler. Den kan ta så store dyr som ekorn, men mus er viktigst. Hunnen legger 5–11 avlange egg. De plasseres i hule trær, nedgravd i jord, eller i råtnende materiale sammen med egg fra buorm.
Æskulapsnoken er utbredt fra Frankrike og nordligste Spania i vest, østover til Ukraina og sørøstlige Polen og sørover til sentrale Italia og sørlige Hellas. Utenom Europa finnes den i nordlige Anatolia, Kaukasia og nordlige Iran. I Tyskland finnes den bare på noen få steder ved Heidelberg. I Tsjekkia finnes den i sørlige Mähren, men også noen få steder i dalen til elva Ohře nord i landet. På 1800-tallet fantes den også i Danmark på sørlige Sjælland, men regnes nå som utdødd der. En nærstående form i Sør-Italia ble tidligere regnet som en underart, men har nå status som egen art, Zamenis lineatus.
Arten har fått navn etter legeguden Asklepios (latin Aesculapius), og i antikken ble det lagt til rette for at denne arten skulle trives rundt templene til legeguden. En har forsøkt å forklare de isolerte, nordlige forekomstene med at de stammer fra slanger innført for religiøse formål. Det er likevel mer sannsynlig at de er relikter fra perioder med varmere klima.
Jørgen Løvlands gate (Oslo)
Jørgen Løvlands gate (1-41, 2-42 ) er en gate som ligger på Rosenhoff i bydel Grünerløkka i Oslo. Den går fra Christian Michelsens gate, forbi Kronprinsesse Märtas institutt og videre fra Rosenhoffgata til Trondheimsveien.
Gaten fikk sitt nåværende navn i 1934 og er oppkalt etter Jørgen Løvland (1848–1922), som var Norges første utenriksminister i Oslo under Christian Michelsens regjering.
Den øvre delen av gaten het Nordmørgata fra 1901 til 1934, den nedre delen var tidligere en del av Langgata.
Krux
Krux er et svensk doom metal-band, startet av Leif Edling i 2002 etter at Candlemass ble oppløst.
513 f.Kr.
Perserkongen Dareios krysser Bosporosstredet for å erobre land i Europa.
Kristian Ødegård
Bent Kristian Ødegård (født 12. april 1974 i Oslo) er en norsk TV-produsent og programleder. Ødegård er kjent for å stå bak TV-seriene Nissene på låven og oppfølgeren Nissene over skog og hei, for sin etterligning av Roald Øyen i TV 2-nøttene, og for sitt samarbeid med Dag Otto Lauritzen i programmene På hjul med Dag Otto, Huskestue og Kompani Lauritzen.
Utdannelse og bakgrunn
Ødegård tok vitnemål fra videregående skole ved Lambertseter videregående skole i 1993 før han gikk på befalsskolen i Luftforsvaret fra 1993 til 1994. Sin yrkesutdannelse fikk han fra Westerdals reklameskole i årene 1996–1998.
Karriere
I 2006 var Ødegård med som kjendisdeltaker i underholdningsprogrammet Skal vi danse på TV 2. Ødegård vant konkurransen og året etter ble han programleder for det samme programmet sammen med Guri Solberg. Ødegård har også vært programleder for Gullfisken samt en rekke andre arrangementer. Fra 2010 syklet Ødegård rundt i Europa sammen med Dag Otto Lauritzen i programmet På hjul med Dag Otto som tredje sesong hadde skiftet navn til På tur med Dag Otto.
Han vant Gullruten 2016 i klassen beste mannlige programleder for programmet Huskestue og var nominert i samme klasse for programmet under Gullruten 2018.
I forbindelse med produksjonen av Nissene på låven i 2001, stiftet Ødegård selskapet Seefood TV sammen med Espen Eckbo.
Heraldisk høyre og venstre
Heraldisk høyre og venstre er motsatt av høyre og venstre for den som ser på et våpenskjold. Retningene høyre og venstre i heraldisk språkbruk er dermed sett fra den som står bak skjoldet og holder det foran seg med bildeflaten vendt utover.
Betegnelsene «høyre» og «venstre» i betydningen heraldisk høyre og venstre, brukes særlig i fagmessige beskrivelser av våpenskjold, de såkalte blasoneringene. I Norge brukes uttrykkene blant annet i de våpenbeskrivelsene som blir fastsatt for kommunevåpen ved godkjenninger i kongelig resolusjon. To eksempler fra 1988 er Granvins kommunevåpen som er «På grøn grunn ei gull fele, skråstilt venstre-høgre», og Halsas kommunevåpen som er «Venstre skrådelt av sølv og blått ved tindesnitt».
Da Norges riksvåpen ble fastsatt i 1905, ble det brukt uttrykket Løve, vendt mod Høire, og da med «høyre» ment i heraldisk forstand. Ved fastsettingen i 1937 ble løvens retning ikke nevnt, fordi dyr, gjenstander og andre figurer i våpen, alltid har retning mot heraldisk høyre, dersom annet ikke er særskilt omtalt i våpenbeskrivelsen.
I mange land brukes de latinske ordene «dexter» (dekster) og «sinister» i stedet for disse språkenes vanlige ord for høyre og venstre. Dels skyldes dette gammel tradisjon, slik som i Storbritannia. Dels er dette en nyere terminologi som ønskes brukt for å vise at retninger i heraldisk språkbruk har en annen betydning enn i dagligspråket. Særlig i Danmark har flere (blant annet Sven Tito Achen) ivret for å bruke de latinske ordene, men også noen svenske og norske har uttalt seg i samme retning. De latinske ordene er i 2013 brukt i de norske blasoneringene i Nissens og Bratbergs bok «Schønings våpenbok».
Litteratur
Andre land
Rotfluer
Rotfluer (Psilidae) er en liten familie av fluer, som oftest med blank og lite hårete kropp. Den mest kjente arten er gulrotfluen (Chamaepsila rosae), som kan gjøre skade på en rekke nyttevekster, ikke bare på gulrot. De fleste av de andre artene i familien er uskadelige.
Utseende
Små til middelsstore (2,5 - 12 mm lange), blanke fluer, lite hårete, ofte kontrastrikt fargede.
Hodet er middels stort med store fasettøyne av varierende form. I pannen sitter tre punktøyne på en ganske stor knøl (forhøyning). Tallet på børster på hodet varierer mye innen familien. De har ikke kinnbørster (vibrissae).
Antennene er tre-leddete, med en antennebørste (artista) nær roten av det tredje leddet. Hos slekten Loxocera er det tredje antenneleddet stavformet og sterkt forlenget.
Kroppen er blank, med lite påfallende hårkledning og uten tydelige, store børster, gjerne kontrastrikt farget i svart og gult/brunt/rødt. Vingene er store med en stor, rektangulær celle midt i vingen. Vingekantåren (costa) er brutt på ett sted og det går en lys linje fra dette stedet ned gjennom vingen. Beina er slanke, oftest gule eller rødlige.
Larvene er avlange, pølseformede og tilspisset i forenden.
Levevis
Alle tovinger gjennomgår en fullstendig forvandling, med et puppestadium.
Skadedyr
Noe rotfluer regnes som skadedyr på grunn av sitt levevis. Gulrotflue (Chamaepsila rosae, tidligere kalt Psila rosae) er et alvorlig skadedyr, ikke bare på gulrøtter, men på mange forskjellige nyttevekster i skjermplantefamilien og korsblomstfamilien, for eksempel selleri, pastinakk, persille, neper og kål.
Larvene borer i røttene og gjør plantene uselgelige. I tillegg til den skaden larvene i seg selv gjør, gir larvegangen innpass for råte slik at røttene lett råtner.
I småskaladyrking kan det være effektivt å dekke gulrotplantene med en insektskjerm i denne tiden for å hindre at fluene skal komme til. Ellers har sprøyting vært brukt for å bekjempe denne arten.
Astrakhan statsuniversitet
Astrakhan statsuniversitet (russisk Астраханский государственный университет) er et russisk universitet lokalisert i Astrakhan, administrativt senter for Astrakhan oblast. Universitet ble grunnlagt i 1932 og er det største undervisningssenter ved Det kaspiske hav.
Universitetets struktur består av fem institutter, bestående av økonomiske fag, naturfag, humanistiske fag og andre fag innenfor vitenskap, pedagogikk og psykologi. Universitetsområdet består av ti bygninger hvorav fire er studentinternater. I 2008/2009 er det 17 300 studenter hvorav 700 er utenlandske.
Thee Hounds of Foggy Notion
Thee Hounds of Foggy Notion er et konsertalbum og en DVD med San Francisco-bandet Thee Oh Sees, gitt ut 25. august 2008. Albumet ble spilt inn i løpet av Sucks Blood-æraen i 2007, og inneholder sanger fra tidligere album, samt noen som ikke før hadde blitt utgitt. Noen av sangene som ikke hadde vært på noen album før Sucks Blood ble fikset og utgitt i 2008 på The Master's Bedroom is Worth Spending a Night In, i en stil som minnet mer om den psykedeliske folkestilen bandet spilte i den perioden.
Videoen fra DVD-en inneholder stort sett klipp av bandet som spiller på uvanlige steder i San Francisco, som i en veikant på en motorvei og på stranden. Regissør for videoen var Brian Lee Hughes.
Opplaget var på kun 1000 kopier.
Matthias Duan Yinming
Matthias Duan Yinming (født 22. februar 1908 i Mutuan i fylket Da i Sichuan i Kina, død 10. januar 2001 i Wanxian) var pavelig utnevnt katolsk biskop i bispedømmet Wanxian i provinsen Sichuan i Folkerepublikken Kina.
Han var ved sin død i 93 års alder den siste av de 46 kinesiske katolske biskoper l tidligere som var blitt utnevnt av paven i Roma og som var i tjeneste da Maos kirkeforfølgelser tok til ca. 1950.
Han studerte i 1930-årene ved Det pavelige universitet Urbaniana der han tok mastergrad. Han ble presteviet i Roma den 27. mars 1937. Da han vendte hjem til Kina samme år, ble han rektor for presteseminaret i Wanxian.
I juni 1949, fire måneder før den kommunistiske maktovertagelse, utnevnte pave Pius XII ham til biskop av Wanxian. Hans bispevielse fant sted 18. oktober 1949.
I 1980 ble han tillatt å gjenoppta sin biskoppelige ledelse av bispedømmet Wanxian.
Biskop Duan var blant de biskoper som så seg nødsaget til å bispevie biskoper uten pavelig mandat. Han var hovedkonsekrator for flere biskoper; én av dem før kulturrevolusjonen, og resten etter at myndighetene tidlig på 1980-tallet tillot kirken å gjenoppta sitt arbeid:
Han ble på et tidspunkt etter kulturrevolusjonen legitimert i sitt embede av paven, og det er tenkelig at noen av de senere bispevielser han foretok for «den åpne kirke» var med pavelig mandat i orden, om enn underhånden. Intet om dette var imidlertid blitt offentliggjort (pr. 2008).
I 1998 inviterte pave Johannes Paul II biskop Duan og koadjutor-biskop Joseph Xu Zhixuan til Vatikanet for å delta på bispesynoden for Asia, men den kinesiske regjering nektet dem utreisetillatelse. Biskop Duan, som behersket mange språk, blant annet italiensk, fransk, engelsk og latin, holdt kontakten med paven per telefaks eller telefon.
Biskop Duan var da han døde i januar 2001 den siste gjenlevende Vatikan-utnevnte biskop i Fastlands-Kina fra før forfølgelsestiden.
Episkopalgenealogi
Hans episkopalgenealogi er:
Stonebridge
Stonebridge er et område i distriktet Brent i nordvestlige London. Det utgjør den vestlige delen av Harlesden. Det er også navnet på en stor valgkrets i kommunen som omfatter blant annet også Stonebridge selv, Park Royal, Brent Park og St Raphael's Estate. Stonebridge er den valgkrets i Brent med størst befolkning på 16 903 personer, i henhold til folketellingen i 2011, og hvor flertallet er av afro-karibisk opphav.
Alfonso Reyes
Alfonso Reyes (født 17. mai 1889 i Nuevo León, død 27. desember 1959 i Mexico by) var en meksikansk forfatter, filosof og diplomat.
Stonebridge
Stedsnavnet Stonebridge har sitt navn fra en bro fra 1745 som ble bygget i stein (i en tid da de fleste broer ble bygget i tømmer) og som førte veien Harrow Road nordover over elven Brent.
Øst-Tirol
Øst-Tirol domineres av fjellmassivet Hohe Tauern med noen av Østerrikes høyeste fjelltopper (bl.a. Großglocker, 3798 moh., og Großvenediger, 3666 moh.) Dalene Iseltal, Virgental og Defereggental strekker seg opp mot dette høyfjellet. I sør skilles Tauernmassivet gjennom Pustertal med elven Drau fra de karniske Alpene.
Stonebridge
Boligområdet Stonebridge Estate er beryktet for mye kriminalitet. I 2000-årene begynte en større fornyelse av området, ledet av Housing Action Trust.
Alfonso Reyes
Hans far holdt flere viktige offentlige posisjoner under regjeringen i Porfirio Diaz, blant annet som guvernør i Nuevo León, krigsminister og som marineminister. Alfonso Reyes tok det meste av utdannelsen sin i Mexico by. I 1909 grunnla han og andre likesinnede unge intellektuelle, som Martin Luis Guzmán og José Vasconcelos, en organisasjon for å promotere nye kulturelle og estetiske idealer og en utdanningsreform i Mexico. I en alder av 21 år publiserte Reyes sin første bok, Cuestiones estéticas. Året etter, i 1912, skrev han en novelle, La Cena. Reyes tok sin juridiske embetseksamen i 1913, samme år som hans far døde som deltaker i et forsøk på statskupp. Alfonso Reyes begynte sin diplomatiske tjeneste i Frankrike i 1913.
Øst-Tirol
Områdene i dagens Øst-Tirol hørte tidligere til grevskapet Görz, Brixen bispedømme og Salzburg erkebispedømme. Görz' områder tilfalt Tirol i 1500, Brixens og Salzburgs områder først ved sekulariseringen i 1803.
Alfonso Reyes
Etter at Tyskland invaderte Frankrike i 1914, flyttet Reyes til Madrid, Spania, samtidig som han fulgte sin litterære karriere som journalist, oversetter, litteraturkritiker og forfatter. I 1915 skrev han det som sannsynligvis er hans mest kjente essay, Visión de Anáhuac. Reyes ble gjeninnsatt i diplomatisk tjeneste i 1920, og han fungerte som Mexicos ambassadør til Argentina (1927–1930 og igjen i 1936–1937). Reyes var den meksikanske ambassadøren til Brasil fra 1930 til 1935 og igjen i 1938. I 1939 pensjonerte han seg fra det sin diplomatiske karriere, og han vendte tilbake til Mexico, hvor han viet seg til undervisning og sitt videre forfatterskap. Han skrev de fleste av sine litterære verker på spansk.
Øst-Tirol
Kommuner
Øst-Tirol har 33 kommuner (innbyggertall i parentes):
Help (Thee Oh Sees-album)
Help er et studioalbum av San Francisco-bandet Thee Oh Sees som ble gitt ut 28. april 2009.
Ingeborg Eikeland
Ingeborg Eikeland (født 19. desember 1930 i Sauda, døde 5. desember 2018, Sandnes) var en norsk misjonær tilknyttet den norske pinsebevegelsen.
Ingeborg Eikeland var første av fem barn til Andreas og Åsa Eikeland. Hennes søsken var Gyda, Knut, Marta og Kolbjørn.
Ingeborg fikk misjonskallet i ung alder, og virket som misjonær fra 1956 i Kongo (Den demokratiske republikken Kongo). Hun var utsendt som misjonær av pinsemenigheten Salem Sauda. Oppdraget hennes var å utdanne kongolesiske lærere. Hun virket i tjenesten for misjonen gjennom hele sitt voksne liv. Siste gang hun besøkte Kongo var i 2013, 57 år etter at hun reiste ut for første gang.
Hun opplevde flere ganger krigens uroligheter, dramatikk og nøden som preger Kongo, og har flere ganger måttet evakuere på grunn av uroligheter. Under de alvorlige urolighetene i 2008 var hun i Bukavu i Kongo, hvor hun var med å hjelpe de som var rammet av konflikten.
Eikeland ble tildelt Kongens fortjenstmedalje i 2003.
Lundliveien (Oslo)
Navnet ble vedtatt i 1927.
Tolk
En tolk er en person som overfører mening fra ett språk til et annet. Som regel foregår tolking muntlig, unntaket er tegnspråktolking, hvor meningen overføres mellom lyd og bevegelser.